खेलगांव : तैराकी का ग्रीष्म सत्र शुरू, प्रशिक्षण कल से
उदयपुर | महाराणाप्रताप खेलगांव में शनिवार को स्वीमिंग पूल के नए ग्रीष्म सत्र का उद्घाटन नगर विकास प्रन्यास के अध्यक्ष रविन्द्र श्रीमाली ने किया। श्रीमाली ने खेलगांव में पौधारोपण और पानी की सुव्यवस्था सुनिश्चित करने का निर्णय लिया। रामनिवास मेहता ने खिलाड़ियों को नियमित पीने के पानी की व्यवस्था करने के लिए आरओ प्लांट बनाने की घोषणा करवाई। विशिष्ट अतिथि देवेन्द्र जावलिया ने मुख्यमंत्री जल स्वावलंबन के तहत खेलगांव और उसके आसपास की पहाड़ियों पर स्थायी पानी की व्यवस्था की घोषणा की। सोमवार से तैराकी प्रशिक्षण शुरू होगा। खेलगांव में नवनिर्मित विभिन्न खेल मैदान और स्वीमिंग पूल पर नियमित प्रशिक्षक प्राप्त करने के लिए खिलाड़ियों को अपना पंजीयन करवाना होगा। बिना पंजीयन और परिचय पत्र के खेलगांव में प्रवेश नहीं दिया जाएगा। कार्यक्रम में जिला खेल अधिकारी ललित सिंह झाला, सचिव राम निवास मेहता, अतिरिक्त कलेक्टर शहर ओपी बुनकर आदि मौजूद रहे।
hin_Deva hin_Deva